### Beslutning

Udvalget kunne enstemmigt tiltræde indstillingen i overensstemmelse med Magistratens anbefaling.

 Tejs Jensen var forhindret i at deltage i udvalgets behandling af sagen.

Offentlig fremlæggelse af forslag til Lokalplan nr. 1086, Boliger ved [adresse] og [adresse], [adresse], samt tillæg nr. 25 til Kommuneplan 2017

### Resumé

Lokalplanen er udarbejdet efter henvendelse fra de private grundejere om udvikling af lokalplanområdet, som ligger i [adresse] i byzone, og som er cirka 31.800 m2 stort og privat ejet.

 Lokalplanens formål er at muliggøre udvikling af bolig- og erhvervsområdet til boligområde, via nedrivning og/eller ombygning af eksisterende erhvervsbyggeri og etablering af ny boligbebyggelse og tilhørende parkeringskælder.

 Der planlægges for i alt 500 – 560 boliger. Hele delområde I og 15-20 % af delområde II og III (samlet set) er forbeholdt almene boliger.

 Lokalplanen opfylder kommuneplanens krav om opholdsarealer.

 Lokalplanen sikrer, at bebyggelsen forholder sig arkitektonisk til landsbybebyggelsen og [adresse] nord for lokal-planområdet, og at der etableres rekreative stiforbindelser gennem området. Lokalplanen sikrer placering og kvalitet af de fælles opholdsarealer, nedtrapning af bygningshøjderne mod nord og det fortsatte indkig til kirken.

 Lokalplanforslaget ledsages af et tillæg til kommuneplanen, da anvendelse, bygningshøjder og bebyggelsesprocent foreslås øget.

 I den forudgående offentlige høring indkaldte Aarhus Kommune ideer og forslag, se bilag 4, til et oplæg om at ændre rammerne til fem etager, 19 meters højde og en bebyggelsesprocent på 110. På baggrund af dialog med borgerne er forslaget efterfølgende justeret, se afsnit 5.2.

### Indstilling

At 1) forslag til Lokalplan nr. 1086 godkendes til offentlig fremlæggelse

 At 2) forslag til Tillæg nr. 25 til Kommuneplan 2017 godkendes til offentlig fremlæggelse

 At 3) bemærkninger fra den forudgående offentlige høring besvares, som det fremgår af afsnit 5.6

### Sagens forløb

08-08-2018 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 13-08-2018 Magistraten
Fremsendes til [adresse] med bemærkning, at Magistraten i mødet den 13. august 2018 anbefaler, at byrådet tiltræder Magistratsafdelingen for Teknik og Miljøs indstilling af 26. juni 2018.
 22-08-2018 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 22. august 2018.
 03-09-2018 Teknisk Udvalg
Udvalget kunne enstemmigt tiltræde indstillingen i overensstemmelse med Magistratens anbefaling.

 Tejs Jensen var forhindret i at deltage i udvalgets behandling af sagen.
 12-09-2018 Aarhus Byråd
Beslutning ikke frigivet